สุนัขตายเมื่อวานตอนเช้าครับและสงสัยว่าสุนัขมีเชื้อพิษสุนัขบ้าเลยอยากจะถามว่าเชื่อพิษสุนัขบ้าอยู่ในสัตว์ที่ตายแล้วได้กี่วันครับ ถ้าส่งตรวจภายในวันนี้จะทันไหมครับ
สวัสดีค่ะ วิธีการส่งสัตว์ที่ตายแล้วเพื่อตรวจโรคพิษสุนัขบ้า (ที่มาจากสถานเสาวภา สภากาชาดไทย)สัตว์ใหญ่เช่นสุนัข วัว หมู ควรตัดบริเวณส่วนหัวชิดท้ายทอยระหว่างกะโหลกศรีษะกับกระดูกคอ โดยสวมถุงมือยาง ใช้มีดหรือใบมีดโกนคมๆ หลังตัดนำศีรษะของสัตว์ใส่ถุงพลาสติกหนา 2 ชั้น มัดปากถุงให้แน่นด้วยหนังยางแล้วห่อด้วยกระดาษหรือกระดาษหนังสือพิมพ์อีกชั้น นำถุงใส่ถังพลาสติกหรือถังโลหะที่มีน้ำแข็งอยู่ประมาณ 1 ใน 4 แล้วเทน้ำแข็งกลบซ้ำ จากนั้นปิดฝาให้เรียบร้อยห้ามใช้น้ำยาฟอร์มาลินในการแช่ และรีบส่งตรวจอย่างรวดเร็วที่สุดภายใน 24 ชั่วโมงหลังสัตว์เสียชีิวิตหากไม่แน่ใจเรื่องการตัดศีรษะสุนัข อาจโทรปรึกษาที่สถานเสาวภาว่าสามารถนำไปให้เจ้าหน้าที่ช่วยตัดได้หรือไม่และการนำส่งสัตว์ที่ตายแล้วไปตรวจต่อไปค่ะ